Deliblatska peščara

**Deliblatska peščara** (***Deliblatski pesak***) ili Banatska peščara (*Banatski pesak*), jedinstvena je peščara u Evropi, a nalazi se u jugoistočnom delu srpske pokrajine Vojvodine, u južnom Banatu.

Ova prostrana oblast površine od oko 300&nbsp;km², čije su glavne peščane mase elipsoidnog oblika okružene plodnim lesnim poljoprivrdnim površinama, proteže se između Dunava i jugozapadnih padina Karpata.

Ovaj spomenik istorije prirode Panonske nizije jedno je od retkih pribežišta za mnoge specifične vrste flore i faune, koje u evropskim i svetskim razmerama predstavljaju prirodne retkosti. Peščara predstavlja geomorfološki i ekološko-biogeografski fenomen ne samo Panonske nizije, već i čitave Evrope.

## Živi svet Deliblastske peščare
Bogatstvo flore ovog područja se ogleda u postojanju oko 900 vrsta viših biljaka, od kojih su mnoge relikti i rariteti, kao i vrste koje su u svom rasprostranjenju ograničene na Panonsku niziju. Jedino se ovde, u odnosu na čitav prostor Srbije nalaze: banatski božur, stepski božur (*Paeonia tenuifolia*), Pančićev pelen, šerpet i Degenova kockavica (*Fritillaria gracilis*). Svoje stanište ovde je *našlo* i 20 vrsta orhideja. Prirodnu autohtonu šumsku vegetaciju predstvljaju šume bele lipe i krupnolisnog medunca. Deliblatska peščara je u vegetacijskom smislu mešavina stepe i šumo-stepe, koju odlikuje mozaik travnih, žbunastih i šumskih staništa.
### Značajno područje za ptice
Zbog prisustva velikog broja vrsta ptica, od kojih su mnoge retke i ugrožene, ovo područje je uvršćeno u najznačajnija staništa ptica u Evropi – IBA područje. Iz grupe grabljivica, koje su najugroženije ptice, zastupljene su vrste kao što su: stepski ili banatski soko, orao krstaš ili kraljevski orao (*Aquila heliaca*) i orao kliktaš. Njihovo pojavljivanje uslovljeno je pašnjačkim površinama i prisustvom tekunice, koja predstavlja osnov njihove ishrane. Od stanovnika životinjskog carstva peščare, ovom prilikom izdvajamo prisustvo: vuka, jelena, srne i divlje svinje.
### Specijalni rezervat prirode
Prirodne karakteristike i jedinstvenost ovog kraja čine ga pogodnim za rekreaciju, lov i ribolov, nautički turizam, a pre svega ekološki turizam. Od stanovnika životinjskog carstva peščare, ovom prilikom izdvajamo prisustvo: vuka, jelena, srne i divlje svinje. U cilju zaštite ovog područja, Deliblatska peščara je proglašena za specijalni rezervat prirode.

Od 2002. godine, Deliblatska peščara nalazi se na preliminarnoj listi Uneska kao područje izuzetnih prirodnih vrednosti.

## Lovište
**Lovište Deliblatska peščara** se nalazi na površini od 33.610 hektara od čega je ograđeno 1.850 hektara *Dragićev Hat*. Lovište se nalazi u okviru Javnog preduzeća *Vojvodinašume* kojim upravlja šumsko gazdinstvo *Banat* Pančevo.
Od krupne divljači mogu se loviti jeleni, divlje svinje i srne a od sitne divlje patke i divlje guske.

Lovište se nalazi u Južnom Banatu i okruženo je sa tri reke: Dunav, Tamiš i Karaš. Jugoistočni deo lovište u dužini od sedam kilometara naslanja se na Dunav - *Dragićev Hat* zauzima površinu od 1.850 hektara i osposobljeno je kao lovno-uzgojni centar.

Labudovo okno je deo lovišta u kojem se organizuje lov na divlje patke i guske i obuhvata površinu od 2.500 hektara močvarskih terena, rečnih ostrva i Dunava. Tokom jeseni i zime velika jata divljih pataka i gusaka nastanjuje ovaj kraj. Lovci se smeštaju u lovačkim kućama u samom lovištu.

## Zanimljivosti
* Najveći deo radnje filma *[[Ko to tamo peva]]* odvijao se u Deliblatskoj peščari. Tu je sniman i film *[[Boj na Kosovu (film)|Boj na Kosovu]]*.

## Galerija

Deliblatska Pescara Serbia November 4 2001 HSV 457.jpg|Satelitski snimak Deliblatske peščare 
Deliblatska peš.jpg
Deliblatska peščara, Šušara.jpg
Žitna polja Banata, ka Vršcu.jpg
Deliblato Sands 3.jpg
Hills of Deliblatska pescara, Serbia.JPG
Deliblatska peščara u zoru.jpg
Deliblatska pescara1.jpg
Deliblatska peščara i drvo.jpg
Deliblatska peščara 005.JPG
Deliblatska peščara 004.JPG
Steppa of Delibltska pescara, Serbia.JPG
Deliblato Sands 2.jpg
Deliblato Sands 1.jpg
Делиблатска пешчара, песак.jpg
Deliblatska peščara, kanal Dunav-Tisa-Dunav.jpg|Kanal Dunav–Tisa–Dunav u blizini Deliblatske peščare 


## Vanjske veze
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Povezano
*  (*Zagajska brda*)
*  (*Oleškivski pesak*)

## Reference